15 сакавіка 1923 года гімназіі прысвоілі імя Тамаша Зана – навукоўца, які нарадзіўся ў Мясаце. Па задуме ініцыятараў, імя Зана павінна было звязаць гісторыю гімназіі з мала­дзечанскай шляхецкай школай, дзе калісьці вучыўся польскі паэт-рамантык і ўдзельнік вызваленчага руху супраць царскага самадзяржаўя. Са справаздач відаць, што на пачатку працы ў гімназіі былі сур’ёзныя фінансавыя цяжкасці, цяжкасці з настаўніцкім складам. Не было патрэбнай мэблі і кніг у дапамогу настаўніку.